邵士梅

邵士梅，字峄晖，山東濟寧人。清初政治人物。

生平
順治十六年（1659年）己亥科三甲進士。任登州府儒學教授。遷吳江縣知縣，病歸。

 轶事 
《聊齋誌異》記載其能記前生之奇事《聊齋誌異》：邵進士，名士梅，濟寧人。初授登州教授，有二老秀才投剌，睹其名，似甚熟識；凝思良久，忽悟前身。便問齋夫：「某生居某村否？」又言其丰範，一一脗合。俄兩生入，執手傾語，歡若平生。談次，問高東海況。二生曰：「獄死二十餘年矣，今一子尚存。此鄉中細民，何以見知？」邵笑云：「我舊戚也。」先是，高東海素無賴；然性豪爽，輕財好義。有負租而鬻女者，傾囊代贖之。私一媼，媼坐隱盜，官捕甚急，逃匿高家。官知之，收高，備極搒掠，終不服，尋死獄中。其死之日，即邵生辰。後邵至某村，卹其妻子，遠近皆知其異。。《清稗类钞》又述其三世夫婦之奇事。《清稗类钞·婚姻类7》：邵峄晖三世夫妇 济宁邵士梅，字峄晖，顺治己亥进士。其妻某氏濒死时，语邵曰：“吾两人当三世为夫妇，再世当生馆陶董家，所居滨河，河曲第三家，君异时罢官后独寓萧寺翻佛经时，访我于此。”邵后谒选，得登州府教授。已而迁吴江知县，谢病归。有同年知馆陶县，因访之，馆于萧寺。寺有藏经一部，取阅之，忽忆妻语，乃沿河觅之，果得董姓于河曲第三家。家有女，未字，邵告以故，且求县宰焉媒妁，娶之。

參考

Category:濟寧人
S
Category:清朝登州府儒學教授
Category:清朝吳江縣知縣